CELEX: 32015R1610
Language: hr
Date: 2015-09-24 00:00:00
Title: Provedbena uredba Komisije (EU) 2015/1610 оd 24. rujna 2015. o odobrenju tvari Pythium oligandrum soja M1 kao aktivne tvari za uporabu u biocidnim proizvodima za vrstu proizvoda 10 (Tekst značajan za EGP)

25.9.2015   
            
            
               HR
            
            
               Službeni list Europske unije
            
            
               L 249/20
            
         PROVEDBENA UREDBA KOMISIJE (EU) 2015/1610
   оd 24. rujna 2015.
   o odobrenju tvari Pythium oligandrum soja M1 kao aktivne tvari za uporabu u biocidnim proizvodima za vrstu proizvoda 10
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 90. stavak 2.,
   budući da:
   
               (1)
            
            
               Češka je 12. srpnja 2005. primila zahtjev, u skladu s člankom 11. stavkom 1. Direktive 98/8/EZ Europskog parlamenta i Vijeća (2), za uvrštenje aktivne tvari Pythium oligandrum soja M1 u njezin Prilog I. za uporabu u vrsti proizvoda 10, sredstva za zaštitu u graditeljstvu (zidarstvu), kako je utvrđeno u Prilogu V. toj Direktivi, što odgovara vrsti proizvoda 10, kako je utvrđeno u Prilogu V. Uredbi (EU) br. 528/2012.
            
         
               (2)
            
            
               
                  Pythium oligandrum soja M1 nije bio na tržištu 14. svibnja 2000. kao aktivna tvar biocidnog proizvoda.
            
         
               (3)
            
            
               Češka je 8. studenoga 2011. u skladu s člankom 11. stavkom 2. Direktive 98/8/EZ Europskoj agenciji za kemikalije podnijela izvješće o ocjeni, zajedno sa svojim preporukama.
            
         
               (4)
            
            
               Odbor za biocidne proizvode 2. prosinca 2014. sastavio je mišljenje Europske agencije za kemikalije, uzimajući u obzir zaključke nadležnog ocjenjivačkog tijela.
            
         
               (5)
            
            
               U skladu s tim mišljenjem može se očekivati da će biocidni proizvodi koji se upotrebljavaju u vrsti proizvoda 10 i sadržavaju Pythium oligandrum soja M1 ispuniti zahtjeve utvrđene u članku 19. stavku 1. točki (b) Uredbe (EU) br. 528/2012, uz uvjet da se zadovolje određeni uvjeti koji se odnose na njegovu uporabu.
            
         
               (6)
            
            
               Stoga je primjereno odobriti Pythium oligandrum soja M1 za uporabu u biocidnim proizvodima za vrstu proizvoda 10, podložno sukladnosti s određenim specifikacijama i uvjetima.
            
         
               (7)
            
            
               Mjere predviđene ovom Uredbom u skladu su s mišljenjem Stalnog odbora za biocidne proizvode,
            
         DONIJELA JE OVU UREDBU:
   Članak 1.
   
      Pythium oligandrum soja M1 odobrava se kao aktivna tvar za uporabu u biocidnim proizvodima za vrstu proizvoda 10, podložno specifikacijama i uvjetima iz Priloga.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. rujna 2015.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 167, 27.6.2012., str. 1.
   
   
      (2)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
   
      PRILOG
      
                  Uobičajeni naziv
               
               
                  Kemijski naziv prema IUPAC-u
                  Identifikacijski brojevi
               
               
                  Minimalni stupanj čistoće aktivne tvari (1)
                  
               
               
                  Datum odobrenja
               
               
                  Datum isteka odobrenja
               
               
                  Vrsta proizvoda
               
               
                  Posebni uvjeti
               
            
                  
                     Pythium oligandrum soja M1
               
               
                  Nije primjenjivo
               
               
                  Nema značajnih nečistoća
               
               
                  1. siječnja 2016.
               
               
                  31. prosinca 2025.
               
               
                  10
               
               
                  Pri ocjeni proizvoda posebna se pozornost treba posvetiti izloženosti, rizicima i učinkovitosti povezanima sa svakom uporabom na koju se odnosi zahtjev za odobrenje, a koja nije proučena u okviru procjene rizika za aktivnu tvar na razini Unije.
                  Odobrenja za biocidne proizvode podliježu sljedećem uvjetu:
                  za industrijske ili profesionalne korisnike trebaju se utvrditi sigurni radni postupci i odgovarajuće organizacijske mjere. Ako se izloženost ne može na drugi način smanjiti na prihvatljivu razinu, proizvodi se moraju upotrebljavati uz odgovarajuću osobnu zaštitnu opremu.
               
            
         (1)  Čistoća navedena u ovom stupcu bila je najmanji stupanj čistoće aktivne tvari upotrijebljene pri ocjenjivanju provedenom u skladu s člankom 16. stavkom 2. Direktive 98/8/EZ. Aktivna tvar u proizvodu kakav se stavlja na tržište može biti jednake ili različite čistoće ako je dokazano da je tehnički ekvivalentna ocijenjenoj aktivnoj tvari.